2022. aasta Prantsusmaa presidendivalimised

2022. aasta Prantsusmaa presidendivalimised toimusid kahes voorus, 10. ja 24. aprillil 2022. Kuna ükski kandidaat ei saavutanud esimeses voorus absoluutset häälteenamust, toimus teine voor, milles senine president Emmanuel Macron saavutas ülekaalu vastaskandidaat Marine Le Peni üle..

La République En Marche! erakonda esindav Macron alistas Rahvusrinde kandidaadiks olnud Le Peni ka 2017. aastal toimunud presidendivalimistel. 

Valimiste esimeses voorus sai Macron 27,9% häältest, Le Pen 23,2% häältest ning neile järgnesid La France Insoumise'i esindav Jean-Luc Mélenchon (22%), Reconquête kandidaat Éric Zemmour (7,1%), Vabariiklaste kandidaat Valérie Pécresse (4,8%) ning Sotsialistliku Partei kandidaat ja Pariisi linnapea Anne Hidalgo 1,8% häälesaagiga.

Kuni 2017. aastani kaheks peamiseks parteiks peetud paremtsentristlik-gaullistlik Vabariiklased ja vasaktsentristlikud sotsialistid said mõlemad läbi aegade halvima presidendivalimiste tulemuse. Äärmusparempoolsetel oli valimistel tekkinud alternatiiv Le Penile Éric Zemmouri näol. Samas olid Zemmouri valijad üldiselt jõukamad kui Le Peni valijad.https://www.tf1info.fr/politique/presidentielle-2022-electeurs-de-marine-le-pen-electeurs-de-eric-zemmour-selon-le-sondage-qui-sont-les-francais-prets-a-voter-pour-eux-2199493.html

Valimiste teises voorus kogus Macron 58,5% ja Le Pen 41,5% häältest. Valimised võitis seega Macron, kuid 7,5% halvema tulemusega kui 2017. aastal. Lisaks võitis Le Pen seekord 30 departemangus (millest 7 ülemeredepartemangu); 2017. aastal võitis vaid 2 departemangus, mis olid mõlemad Prantsusmaa emamaal. Macronist sai esimene tagasivalitud president 20 aasta järel pärast Jacques Chiraci 2002. aastal.

Valimistel osales 72% valimisõiguslikest inimestest, mis oli alates 1969. aasta presidendivalimistest väikseim valimisaktiivsus.

 Tulemused 
KandidaatPartei1. voor2. voorHääli %Hääli %Emmanuel MacronEn Marche!LREM9 783 05827,8518 768 63958,55Marine Le PenRahvusrinneRN8 133 82823,1513 288 68641,45Jean-Luc MélenchonLa France InsoumiseLFI7 712 52021,95Éric ZemmourReconquêteR!2 485 2267,07Valérie PécresseVabariiklasedLR1 679 0014,78Yannick JadotÖkoloogid ja rohelisedEELV1 627 8534,63Jean LassalleRésistons!RES1 101 3873,13Fabien RousselPrantsuse Kommunistlik ParteiPCF802 4222,28Nicolas Dupont-AignanDebout la FranceDLF725 1762,06Anne HidalgoSotsialistlik ParteiPS616 4781,75Philippe PoutouUus Antikapitalistlik ParteiNPA268 9040,77Nathalie ArthaudLutte OuvrièreLU197 0940,56Kokku35 132 947100%32 057 325100%Kehtivaid hääli35 132 94797,8532 057 32591,34Rikutud ja tühje hääli790 7602,253 039 1538,66Osalejaid35 923 70773,6935 096 47871,99Mitteosalejaid12 824 16926,3113 655 86128,01Registreeritud valijaid48 747 87648 752 339Allikad: Siseministeerium

 Viited 

Kategooria:Prantsusmaa presidendivalimised
Kategooria:2022. aasta valimised